Berlingske Tidende, 1836-11-18
Brussel, den 8de November. – J Dag aabnede Kongen Sessionen med følgende Tale: Mine Herrer Deres Session aabnes under lykkelige Forvarsler. Jeg vedligeholder med de franske Magter endnu bestandig et venskabeligt Forhold og en god Forstaaelse. Min Regjering har vidst at staae paa sin Ret, idet den standhaftigt forsvarer den af Landet erhvervede og ved Fordragene garanterede Stilling. Lovene angaaende Commune- og Provindsial-Organisationen, saavelsom den, der ordner den høiere Underviisning, ere satte i Udøvelse. Valgene af Stad og Provinds=Raader have regelmæssigt fundet Sted. Vi ere overtydede om, at disse Raadgivere ville svare. til deres Committenters Ønsker og til Landets retfærdige Forventninger, ved at de i deres Arbeider bestandig følge den Viisdoms, Forsigtigheds og Maadeholdenheds Aand, som er et Folk værdig, der efter Fortjeneste veed at sætte Priis paa de Jnstitutioner, det har givet sig. Reorganisationen af Landets Højskole, den frie Adgang til Underviisningen og den upartiske Examens-Jury ville meer og meer bidrage til at udvide Kundskabernes Gebeet hos os. Lovudkastet over de lavere og Middel-Skolerne, der er forelagt Dem til Prøvelse, vil fuldstændiggjøre vort System af den offentlige Underviisning. – Handel og Vandel blomstre. Min Regjerings Bestræbelser, ere stedse gaaede ud paa, meer og meer at forbinde vor Jnteresse med andre Nationers, og saaledes at give denne vigtige Green af den offentlige Riigdom et friere Sving og en ny Udvikling. Bjergværks Loven vil tilvejebringe en større Kappelyst i at skaffe Udbytte af vore Kulgruber. Vi ere det guddommelige Forsyn Tak skyldige, der ved at udbrede en riig Høsts Velsignelse over Landet har meer end tilfredsstillet Agerdyrkerens Haab. Arbeiderne ved Jernbanen fortsættes ivrigt. J dette vigtige Foretagende forener min Regjerings Omsorg sig med den offentlige Mening, der i dette Arbeide seer en nye Kilde for Nationens Velfærd og Hæder. Den Kappelyst, som Subsidiernes Bevilligelse til de almindelige Landeveje har vakt i Provindserne, vil bære heldige Frugter. Forbedringen og den store Udvidelse af Vejene til Vands ere Gjenstand for alvorlig Opmærksomhed og varig Omsorg. Der vil blive forelagt Dem et Lovudkast, indeholdende Bestemmelser til at sikkre Commune-Vejene og forebygge Misgreb. J Overeensstemmelse med de Anskuelser, som De meer end een Gang have tilkjendegivet, har min Regjering viist sig redebon til at hellige de skjønne Kunster en særdeles Omhu. Det heldige Udfald har retfærdiggjort vor Forhaabning. Den Høide, til hvilken vore Kunstnere allerede have hævet sig, giver os Haab om, atter at see den gamle flamandske Skoles herlige Dage bryde frem. Literatur og Videnskaber, der opmuntres med nøjagtig Bedømmelse, træde i de skjønne Kunsters Fodspor. Budgettet for Tjenesteaaret 1837 skal ufortøvet blive Dem forelagt. Jeg har den Fornøielse at melde Dem, at en betydelig Resættelse af den svævende Gield skal foreslaaes Dem. Skjøndt Sukker-Tolden saa at sige ikke længer bringer Skatkamret nogen Fordeel, ville dog Paalæggene, som de nu ere, være tilstrækkelige til Statens Fornødenheder. Resultatet, mine Herrer, vidner om vore Finantsers blomstrende Tilstand. De ville ikke tabe af Sigte, at Byrden af det til Jernbanernes Fortsættelse og de sædvanlige Vejes Udvidelse indgaaede Laan allerede trykker Skatkamret, alene, uden at samme endnu er i den fulde Nydelse af alle de Fordele, som Afbenyttelsen af hiint Laans Contanter senere vil yde. Realisationen af dette Laan, har fundet Sted til en fordeelagtig Cours; det til dets Emission anvendte Middel har befæstet NationalCreditten, idet samme for Europas Øjne bekjendt gjorde de Hjelpemidler, over hvilke Belgien kan raade, og den Tillid, det indgyder. Afgivterne i Almindelighed og Grundskatten i Særdeleshed, hvilke nu ere adskilte i billige Dele, ere indløbne med den største Regelmæssighed. – Vi nære det grundede Haab, at Freden ikke skal forstyrres. Jmidlertid gjør Forsigtigheden os det til Pligt, ikke at glemme, at en Nabo-Stats Militair holdes i en truende Stilling paa vore Grændser. Saalænge disse Omstændigheder ikke ændres, ere vi nødte til at bibeholde en Militair-Stat, hvorved Landets Forsvar sikkres. De aarlige Sammendragninger af Tropperne i Leire bidrage til deres Øvelse og gode Krigstugt. Til vor store Tilfredshed have vi ved egen Erfaring nyst kunnet overtyde os om disse gode Virkninger. Vi nære den Overbeviisning, at De med Redebonhed ville bevilge de Summer, der ansees nødvendige for denne vigtige Green af Tjenesten. Det er at ønske, at Kamrene i nærværende Session maae kunne antage Lovene angaaende Militair-Skolerne og Pensionerne. - Mine Herrer, Landet har med Jnteresse fulgt deres Arbeider; med Taknemmelighed har det lagttaget ethvert nyttigt Resultat. Den Session, der nu skal aabnes, paakalder atter Deres Opmærksomhed for alvorlige og vigtige Gjenstande, Kun een Tanke, det er jeg vis paa, besjæler os, kun een Ærgiærrighed, nemlig Fædrelandets Hæder og Velfærd. Til Opnaaelsen af dette Maal kunne De tegne paa mine standhaftige Anstrengelser, ligesom jeg bygger paa Deres frimodige og virksomme Understøttelse.